Microsoft pole kunagi  saladustki teinud selles, et soovib oma tuntuima mängufantsiisi "Halo" suurele ekraanile tuua. Mõned aastad tagasi jõudis asi isegi sinnamaani, et projekti produtsendiks oli kinnitatud "Sõrmuste isanda" tegija Peter Jackson, kes omakorda valis lavastajaks küll filmitegijana tundmatu, kuid muusikavideote ja reklaamide tootjana läbi löönud Neill Blomkampi. Asjad veeresid omasoodi ning vahepeal valmis isegi "Halo 3″ promona lühike näidisklipp, kuid paraku selgus lõpuks, et rahastajad peavad projekti liiga kalliks.  Läbirääkimised venisid ja venisid ning asi päädis sellega, et nii Jackson kui Blomkamp tüdinesid selles ning võtsid ette uue projekti nimega "District 9″ ("9. rajoon"), mis mõne päeva pärast peaks ka meie kinodesse jõudma.